CAMARA DE

COMPTOS

DE NAVARRA

NAFARROAKO

KONTUEN

GANBERA

Vianako Udala, 2018

2019ko abendua

Aurkibidea

*Orrialdea*

[I. Sarrera 3](#_Toc32227478)

[II. Udala 4](#_Toc32227479)

[III. Fiskalizazioaren helburuak eta norainokoa 6](#_Toc32227480)

[IV. Iritzia 7](#_Toc32227481)

[IV.1 Auditoretza finantzarioko iritzia 8](#_Toc32227482)

[IV.2. Legezkotasuna betetzeari buruzko iritzia 9](#_Toc32227483)

[V. Kontu orokorraren laburpena 10](#_Toc32227484)

[V.1. Aurrekontu-betetzearen egoera-orria 10](#_Toc32227485)

[V.2. Aurrekontu-emaitzaren egoera-orria 11](#_Toc32227486)

[V.3. Diruzaintza-gerakinaren egoera-orria 11](#_Toc32227487)

[V.4. Egoera-balantzea 12](#_Toc32227488)

[V.5. Galeren eta irabazien kontua 13](#_Toc32227489)

[VI. Konklusioak eta gomendioak 14](#_Toc32227490)

[VI.1. Udalaren aurrekontu orokorra 14](#_Toc32227491)

[VI.2. Udalaren egoera ekonomiko-finantzarioa 2018-12-31n 16](#_Toc32227492)

[VI.3. Aurrekontu-egonkortasuneko eta finantza-iraunkortasunaren helburuak betetzea. 17](#_Toc32227493)

[VI.4. Aurreko ekitaldietako gomendioen jarraipena 18](#_Toc32227494)

[VI.5. Kudeaketa-alor aipagarriak 18](#_Toc32227495)

[VII. “Nuestra Señora de Gracia” fundazioa 32](#_Toc32227496)

[Behin-behineko txostenari aurkeztutako alegazioak 33](#_Toc32227497)

[Behin-behineko txostenari aurkeztutako alegazioen erantzuna 3](#_Toc32227498)5

[ERANSKINA: “Nuestra Señora de Gracia” fundazioaren kontuak 36](#_Toc32227499)

I. Sarrera

Kontuen Ganberak, bera arautzen duen abenduaren 20ko 19/1984 Foru Legeari, Nafarroako Toki Administrazioari buruzko uztailaren 2ko 6/1990 Foru Legeari eta 2019rako fiskalizazio-programari jarraituz, Vianako Udalaren 2018ko ekitaldiko Kontu Orokorra fiskalizatu du.

Txostenak zazpi atal ditu, sarrera hau barne. Bigarrenean, udal antolaketa, toki entitateak ematen dituen zerbitzuak eta araudi erregulatzailea deskribatzen ditugu; hirugarrenean, fiskalizazioaren helburuak eta norainokoa adierazten ditugu. Laugarren atalean, Udalaren 2018ko ekitaldiko Kontu Orokorrari buruzko eta legezkotasuna betetzeari buruzko gure finantza-iritzia ematen dugu.  
 Bosgarren atalean, Kontu Orokorraren laburpen bat erantsi dugu. Seigarren atalean, honako gai hauei buruz lortutako konklusio eta gomendioak ematen ditugu: Udalaren aurrekontu- eta finantza-egoera, aurrekontu-egonkortasuneko eta finantza-iraunkortasuneko printzipioen betetzea, aurreko txostenetako gomendioen betetzea eta kudeaketa-alor garrantzitsuenak. Azkenik, zazpigarren atalean, “Nuestra Señora de Gracia” fundazioaren jarduera, estatutu-osaera eta kontuak Udalari bidaltzeko betebehar formalak deskribatzen ditugu.

Landa-lana 2019ko iraila eta urria bitartean egin zuen kontratatutako auditoretza-enpresa batek, auditore baten gainbegiratzearen eta zuzendaritzaren pean, Kontuen Ganberako zerbitzu juridiko, informatiko eta administratiboen lankidetzarekin.

Jarduketa honen emaitzak Vianako Udaleko alkateari jakinarazi zitzaizkion, kasua bazen, egokitzat jotzen zituen alegazioak aurkez zitzan, Nafarroako Kontuen Ganbera arautzen duen 19/1984 Foru Legearen 11.2 artikuluan ezarritakoari jarraituz.

Emandako epean, Vianako Udaleko alkateak aurkeztu ditu alegazioak.

Udaleko langileei eskerrak ematen dizkiegu lan hau egiteko eman diguten laguntzarengatik.

II. Udala

Viana udalerri bat da, 2018ko urtarrilaren 1ean 4.156 biztanle zituena eta 78,62 Km2-ko azalera duena.

Udalaren gobernu-organoak Osoko Bilkura eta alkatea dira.

Udala ez da erakunde autonomoez edo udal-zerbitzuak emateko ente instrumentalez hornitu.

2018ko ekitaldia ixtean, honako hauek ziren Udalaren funtsezko datu ekonomikoak eta langile-arlokoak:

|  |  |  |  |
| --- | --- | --- | --- |
| Entitatea | Aitortutako eskubideak | Aitortutako betebeharrak | Langileak,  2018-12-31n |
| Udala | 5.232.552 | 4.425.422 | 36 |
| Guztira | 5.232.552 | 4.425.422 | 36 |

Udalak, halaber, honako mankomunitate hauetan parte hartzen du:

* Jurramendiko Mankomunitatea; horren bidez ematen dira uraren ziklo integralaren zerbitzuak, hiri-hondakin solidoen kudeaketa eta tratamendua eta hirigintzako zerbitzuak (EEZB eta hirigintza zerbitzuak).

Zerbitzu mankomunatu horrek 102.489 euroko gastua ekarri dio Udalari.

* “Nuestra Señora de Gracia” fundazioa Vianako zaharren egoitza kudeatzeaz arduratzen da. Patronatuko Batzordea Vianako Udaleko zinegotzi guztiek, alkateak, zeina batzarreko burua baita, eta Karitateko Alaben kongregazio erlijiosoko kide batek osatzen dute. Batzarrak bere kontuak onesten ditu, eta ez dago jasota 2018an Udalak finantza-ekarpenik egin duenik.

Udalak ematen dituen zerbitzu publikoak eta horiek kudeatzeko modua honako hauek dira:

|  |  |  |  |  |
| --- | --- | --- | --- | --- |
| Udal zerbitzuak | Zuzeneko kudeaketa | Zeharkako kudeaketa | Mankomunitatea | Fundazioa |
| Udala | Zerbitzu-kontratua |
| Argiteria publikoa |  | X |  |  |
| Hilerria | X |  |  |  |
| Kale garbiketa | X |  |  |  |
| Edateko uraren etxeetako hornidura |  |  | X |  |
| Estolderia | X |  |  |  |
| Parke publikoa |  | X |  |  |
| Hondakinen tratamendua eta bilketa |  |  | X |  |
| Babes zibila | X |  |  |  |
| Gizarte zerbitzuak | X |  |  |  |
| Kirol instalazioak | X | X |  |  |
| Zahar-etxea |  |  |  | X |
| Musika eskola |  | X |  |  |
| Kultura | X |  |  |  |
| Turismoa | X |  |  |  |
| Haurtzaindegia |  | X |  |  |
| Hirigintza |  |  | X |  |

2018an Udalari aplikatzekoa zaion arau-esparrua honako hauek osatzen dute, funtsean: Nafarroako Toki Administrazioari buruzko uztailaren 2ko 6/1990 Foru Legea; Nafarroako Toki Ogasunei buruzko martxoaren 10eko 2/1995 Foru Legea.; Toki Araubidearen Oinarriak arautzen dituen apirilaren 2ko 7/1985 Legea, eta Aurrekontu-egonkortasunari eta Finantza-iraunkortasunari buruzko apirilaren 27ko 2/2012 Lege Organikoa, bai eta araudi sektorial indarduna ere.

III. Fiskalizazioaren helburuak eta norainokoa

Vianako Udalaren 2018ko ekitaldiko finantza-fiskalizazioa eta legezkotasuna betetzeari buruzko fiskalizazioa egin dira, honako honi buruzko iritzia emateko:

* Ea Kontu Orokorrak, alderdi esanguratsu guztietan, irudi fidela ematen duen 2018ko abenduaren 31ko ondareari eta finantza-egoerari buruz, bai eta data horretan amaitutako ekitaldiko emaitza ekonomiko eta aurrekontukoei buruz ere, betiere aplikatzekoa den informazio finantzario publikoari buruzko arau-esparruari eta, bereziki, bertan jasotako kontabilitateko eta aurrekontuen inguruko printzipio eta irizpideei jarraituz.
* Ea 2018ko ekitaldian Udalak egindako aurrekontu- eta finantza-jarduerak eta -eragiketak eta Kontu Orokorrean jasotako informazioa bat alderdi esanguratsu guztietan, funts publikoen kudeaketari aplikatu beharreko arauekin
* Aurreko ekitaldietan emandako gomendioen betetzea.

Aurreko iritzia emateaz gainera, lanak barne hartu du 2018rako finkatutako aurrekontu-egonkortasuneko eta finantza-iraunkortasuneko helburuen betetze-maila berrikustea.

Fiskalizazioaren irismena Vianako Udalaren 2018. urteko Kontu Orokorra da, zeina honela osatuta baitago Nafarroako Toki Administraziorako Kontabilitatearen Instrukzio Orokorra onesten duen irailaren 21eko 272/1998 Foru Dekretuaren arabera:

* Udalaren kontua, honako hauek osatzen dutena:

a) Aurrekontuaren likidazioaren espedientea.

b) Ekonomia-, ondare- eta finantza-egoeraren espedientea, zeina egoera-balantzeak eta galdu-irabazien kontuak osatzen baitute.

c) Udalaren kontuaren eranskinak: diruzaintzako egoera-orria, etorkizunerako hitzartuta dauden gastuen eta diru-sarreren egoera-orria, balioen egoeraren egoera-orria eta mugimendua, eta tasa eta prezio publikoekin finantzatutako zerbitzuen kostuei buruzko oroitidazkia.

* Kontu orokorraren eranskinak: oroitidazkia, zorraren egoera eta kontu-hartzailetzaren txostena.

Fiskalizazioaren denbora-norainokoa 2018ko ekitaldiari dagokio, baina beste ekitaldi batzuei buruzko beharrezko egiaztapenak egin dira ezarritako helburuak hobeki lortzeko.

Legezkotasuna betetzeari dagokionez, irismena txosten honen VI. epigrafean aipatzen diren berrikusitako eragiketei dagokie.

IV. Iritzia

Vianako Udalaren 2018ko ekitaldiko Kontu Orokorra fiskalizatu dugu. Haren kontabilitatearen egoera-orriak laburbilduta jaso ditugu txosten honen V. atalean.

*Udalaren erantzukizuna*

Kontu-hartzailetza da kontu orokorra osatzeko ardura duena. Kontua halako moduz egin behar du non leialki irudikatuko baititu Udalaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dagoen Kontu Orokorra egin eta aurkezteko beharrezkoa den barne kontrolaren kontzepzioa, ezarpena eta mantentzea.

Udaleko Osoko Bilkurak 2019ko uztailaren 18an onetsi zuen Kontu Orokorra.

Udalak bermatu behar du ezen urteko kontuek erakusten dituzten jarduerak, aurrekontu- nahiz finantza-eragiketak eta informazioa bat datozela aplikatu beharreko arauekin, eta halaber ezarri behar ditu helburu horretarako beharrezkotzat jotzen dituen barne-kontroleko sistemak.

*Nafarroako Kontuen Ganberaren erantzukizuna*

Gure erantzukizuna da iritzi bat adieraztea 2018ko ekitaldiko kontu orokorraren fidagarritasunari buruz eta egin diren eragiketen legezkotasunari buruz, gure fiskalizazioan oinarrituta

Horretarako, hura egin dugu Kanpo Kontroleko Erakunde Publikoek erabakitako funtsezko fiskalizazio-printzipioen arabera, eta, zehazki, finantza-fiskalizazioari buruz ISSAI-ES 200en ezarritakoen arabera, bai eta betetzearen fiskalizazioari buruzkoa den ISSAI-ES 400 delakoan ezarritakoen arabera; halaber, kanpo kontroleko organoen fiskalizazioari buruzko gida praktikoak erabili ditugu. Printzipio horiek eskatzen dute etikaren arloko eskakizunak bete ditzagula, bai eta fiskalizazioaren plangintza eta betearaztea egin ditzagula ere, honako helburu honekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio batek eskatzen du prozedura batzuk aplika ditzagula auditoria-ebidentzia bat lortzeko urteko kontuetan adierazitako zenbatekoei eta informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean. Arriskuari buruzko balorazio horiek egiterakoan, auditoreak barne kontrola hartzen du kontuan —entitateak kontu orokorrak egin ditzan garrantzitsua baita— inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez.

Auditoria batek barne biltzen du, era berean, aplikatutako kontabilitate-politiken egokitasunaren eta arduradunek egindako kontabilitate-estimazioen arrazoizkotasunaren ebaluazioa, bai eta Kontu Orokorraren aurkezpenaren ebaluazioa ere, aurkezpen hori bere osotasunean hartuta.

Gure ustez lortu dugun auditoria-ebidentziak behar adinako oinarria eta oinarri egokia biltzen du finantzen eta betetzearen gainean egin dugun fiskalizazioari buruzko iritziak funtsa izateko.

IV.1 Auditoretza finantzarioko iritzia

*Iritziaren oinarria, salbuespenekin*

Ondasunen inbentarioa 2009koa da, eta ekitaldi hartan zati batean eguneratu zen ondasun higigarri eta higiezinei zegokienez, baina ez herri-lurrei eta ondare historiko-artistikoari zegokienez. Horrenbestez, ezin dugu egiaztatu Udalaren egoera-balantzeko ibilgetuari dagokion kontabilitate-saldoaren arrazoizkotasuna; saldo hori 49,2 milioi eurokoa da 2018ko abenduaren 31n.

*Auditoretza finantzarioko iritzia, salbuespenekin.*

Gure iritziz, "Iritziaren oinarria, salbuespenekin" atalean azaldutako norainokoaren mugak izan ditzakeen eraginengatik ez bada, Udalaren Kontu Orokorrak irudi zehatza erakusten du alderdi esanguratsu guztietan, Udalaren ondareari eta 2018ko abenduaren 31ko finantza-egoerari dagokienez. Halaber, haren emaitza ekonomiko eta aurrekontukoak islatzen dituzte, data horretan amaitutako ekitaldiari dagozkionak, aplikatzekoa den informazio finantzarioari buruzko lege-esparruari eta, bereziki, bertan jasotako kontabilitateko eta aurrekontuetako printzipio eta irizpideei jarraituz betiere.

IV.2. Legezkotasuna betetzeari buruzko iritzia

*Iritziaren oinarria, salbuespenekin*

295.030 euroko gastuak ordaindu dira kontratu-euskarririk gabeko zenbait zerbitzu emateagatik, kasu batzuetan dagokion adjudikazio-prozedura izapidetu ez delako, eta beste batzuetan kontratuen gehieneko indarraldia gainditu delako.

*Legezkotasuna betetzeari buruzko iritzia, salbuespenekin*

Gure iritziz, egindako lanaren irismena kontuan hartuta, "Iritziaren oinarria, salbuespen batzuekin" paragrafoan azaldutako ez-betetzeen eraginarengatik ez bada, Udalaren 2018ko ekitaldiko jarduerak, finantza-eragiketak eta sozietatearen egoera-orri finantzarioetan azaldutako informazioa bat datoz, garrantzizko alderdi guztietan, aplikatzekoak diren arauekin.

V. Kontu orokorraren laburpena

Ondoren, 2018ko Kontu Orokorraren kontabilitateko egoera-orri garrantzitsuenak azaltzen ditugu:

V.1. Aurrekontu-betetzearen egoera-orria

Gastuak, kapituluz kapitulu

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako kreditua | Aldaketa | Behin betiko kreditua | Aitortutako betebeharrak | Betetakoa (%) | Ordainketak | Ordainketa (%) | Ordaintzeko dagoena |
| 1. Langile-gastuak | 1.573.430 | -41.500 | 1.531.930 | 1.456.606 | 95 | 1.431.654 | 98 | 24.952 |
| 2. Ondasun eta zerbitzuetan egindako gastu arruntak | 1.877.700 | 51.500 | 1.929.200 | 1.822.064 | 94 | 1.662.962 | 91 | 159.102 |
| 3. Finantza-gastuak | - | 500 | 500 | 106 | 21 | 106 | 100 | - |
| 4. Transferentzia arruntak | 359.680 | - | 359.680 | 230.619 | 64 | 209.896 | 91 | 20.723 |
| 6. Inbertsio errealak | 564.927 | 1.764.142 | 2.329.069 | 886.998 | 38 | 778.854 | 88 | 108.144 |
| 7. Kapital-transferentziak | 19.000 | 32.705 | 51.705 | 29.029 | 56 | 29.029 | 100 | - |
| Guztira | 4.394.737 | 1.807.347 | 6.202.084 | 4.425.422 | 71 | 4.112.501 | 93 | 312.921 |

Diru-sarrerak kapituluz kapitulu

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako aurreikuspena | Aldaketa | Behin betiko aurreikuspena | Aitortutako eskubideak | Betetakoa (%) | Kobrantzak | %  Kobrantza | Kobratzeko dagoena |
| 1. Zuzeneko zergak | 1.440.000 | - | 1.440.000 | 1.796.238 | 125 | 1.546.378 | 86 | 249.860 |
| 2. Zeharkako zergak | 100.000 | - | 100.000 | 294.618 | 295 | 104.490 | 35 | 190.128 |
| 3. Tasak, prezio publikoak eta beste diru-sarrera batzuk | 538.912 | - | 538.912 | 575.219 | 107 | 552.053 | 96 | 23.166 |
| 4. Transferentzia arruntak | 1.768.645 | - | 1.768.645 | 1.814.141 | 103 | 1.780.718 | 98 | 33.423 |
| 5. Ondare bidezko diru-sarrerak | 265.900 | - | 265.900 | 297.693 | 112 | 239.496 | 80 | 58.197 |
| 6. Inbertsio errealen besterentzea | 21.100 | - | 21.100 | 21.100 | 100 | 21.100 | 100 | - |
| 7. Kapital-transferentziak | 260.181 | 238.709 | 498.890 | 433.543 | 87 | 227.523 | 52 | 206.020 |
| 8. Finantza-aktiboak | - | 1.612.498 | 1.612.498 | - | - | - | - | - |
| Guztira | 4.394.738 | 1.851.207 | 6.245.945 | 5.232.552 | 84 | 4.471.758 | 85 | 760.794 |

V.2. Aurrekontu-emaitzaren egoera-orria

|  |  |  |
| --- | --- | --- |
| Kontzeptua | 2017\* | 2018 |
| + Aitorturiko eskubide garbiak | 4.182.281 | 5.232.552 |
| - Aitorturiko betebehar garbiak | 3.778.298 | 4.425.422 |
| Aurrekontu-emaitza | 403.983 | 807.130 |
| Doikuntzak |  |  |
| - Finantzaketaren desbideratze positiboak | - | 164.562 |
| + Finantzaketaren desbideratze negatiboak | - | 78.609 |
| Diruzaintza-gerakinarekin finantzatutako gastuak | 222.761 | 349.940 |
| Aurrekontu-emaitza doitua | 626.744 | 1.071.117 |

\* Auditatu gabeko ekitaldia

V.3. Diruzaintza-gerakinaren egoera-orria

|  |  |  |
| --- | --- | --- |
| Kontzeptua | 2017\* | 2018 |
| (+) Kobratzeko dauden eskubideak | 337.338 | 785.569 |
| (+) Diru-sarrerak: Aurtengo ekitaldia | 243.605 | 760.794 |
| (+) Diru-sarrerak: Itxitako ekitaldiak | 1.315.226 | 1.185.473 |
| (+) Aurrekontuz kanpoko diru-sarrerak | 75.832 | 61.923 |
| (+) Ordainketen itzulketak | 342 | 60 |
| (-) Bilketa zaileko eskubideak | 1.286.552 | 1.211.547 |
| (-) Aplikatzeko dauden diru-sarrerak | 11.115 | 11.135 |
| (-) Ordaintzeko dauden betebeharrak | 482.198 | 598.704 |
| (+) Gastuen aurrekontua: Aurtengo ekitaldia | 253.945 | 312.920 |
| (+) Gastuen aurrekontua: Itxitako ekitaldiak | 22.935 | 18.491 |
| (+) Diru-sarreren itzulketak | 13.788 | 7.710 |
| (-) Aplikatzeko dauden gastuak | 1.375 | - |
| (+) Aurrekontuz kanpoko gastuak | 192.905 | 259.583 |
| (+) Diruzaintzako funts likidoak | 1.987.806 | 2.526.622 |
| **Diruzaintza-gerakina, guztira** | **1.842.946** | **2.713.486** |
| Diruzaintza-gerakina, finantzaketa atxikia duten gastuak direla-eta | - | 164.562 |
| **Gastu orokorretarako diruzaintza-gerakina** | **1.842.946** | **2.548.924** |

\* Auditatu gabeko ekitaldia

V.4. Egoera-balantzea

Aktiboa

|  |  |  |  |
| --- | --- | --- | --- |
| Deskribapena | | 2017\* | 2018 |
| A | Ibilgetua | 49.143.759 | 49.186.166 |
| 1 | Ibilgetu materiala | 47.208.643 | 47.148.180 |
| 2 | Ibilgetu ez-materiala | 40.179 | 56.532 |
| 4 | Herri-ondasunak | 1.835.089 | 1.921.606 |
| 5 | Finantza-ibilgetua | 59.848 | 59.848 |
| C | Zirkulatzailea | 3.624.186 | 4.534.873 |
| 7 | Izakinak | - | - |
| 8 | Zordunak | 1.635.005 | 2.008.251 |
| 9 | Finantza-kontuak | 1.989.181 | 2.526.622 |
| Aktiboa, guztira | | 52.767.945 | 53.721.039 |

\* Auditatu gabeko ekitaldia

Pasiboa

|  |  |  |  |
| --- | --- | --- | --- |
| Deskribapena | | 2017\* | 2018 |
| A | Funts berekiak | 52.273.257 | 53.111.199 |
| 1 | Ondarea eta erreserbak | 41.242.394 | 41.033.554 |
| 2 | Ekitaldiko emaitza ekonomikoa (etekina) | 167.056 | 787.833 |
| 3 | Kapitaleko dirulaguntzak | 10.863.807 | 11.289.812 |
| D | Epe laburreko hartzekodunak | 494.688 | 609.840 |
| 5 | Itxitako aurrekontuetako hartzekodunak eta aurrekontuez kanpokoak | 483.574 | 598.705 |
| 6 | Aplikatzeko dauden kontu-sailak eta aldizkatzearen ondoriozko doitzeak | 11.114 | 11.135 |
| Pasiboa, guztira | | 52.767.945 | 53.721.039 |

\* Auditatu gabeko ekitaldia

V.5. Galeren eta irabazien kontua

Ekitaldiko emaitza arruntak

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Zor 2017\* 2018 | | | | | Hartzeko 2017\* 2018 | | | | |
|  | Deskribapena |  | |  |  | Deskribapena | |  |  |
| 61 | Langile-gastuak | 1.308.380 | | 1.367.919 | 70 | | Salmentak | 424.136 | 431.705 |
| 62 | Finantza-gastuak | - | | 108 | 71 | | Ondasunaren eta enpresaren errenta | 311.157 | 342.445 |
| 63 | Tributuak | 44 | | 187 | 72 | | Produkzioari eta inportazioari lotutako tributuak | 1.347.444 | 1.512.218 |
| 64 | Lanak, zuzkidurak eta kanpoko zerbitzuak | 1.769.476 | | 1.812.169 | 73 | | Errentaren eta ondarearen gaineko zerga arruntak | 278.170 | 294.014 |
| 65 | Gizarte prestazioak | 135.065 | | 98.394 | 75 | | Ustiapenerako dirulaguntzak | - | - |
| 66 | Ustiapenerako dirulaguntzak | - | | - | 76 | | Transferentzia arruntak | 1.688.727 | 1.814.141 |
| 67 | Transferentzia arruntak | 195.077 | | 230.619 | 77 | | Kapitalaren gaineko zergak | - | 284.624 |
| 68 | Kapital-transferentziak | 64.948 | | 29.029 | 78 | | Bestelako diru-sarrerak | 84.177 | 106.300 |
| 69 | Amortizazio eta zuzkiduretarako hornidura | 456.008 | | 445.575 | 79 | | Beren helbururako aplikatutako hornikuntzak | - | - |
| 800 | Ekitaldiko emaitza arrunta  (saldo hartzekoduna) | 204.813 | | 801.447 | 800 | | Ekitaldiko emaitza arrunta (saldo zorduna) | - | - |
| Guztira | | | 4.133.811 | 4.785.447 | Guztira | | | 4.133.811 | 4.785.447 |

\* Auditatu gabeko ekitaldia

Ekitaldiko emaitzak

|  |  |  |  |  |  |  |  |
| --- | --- | --- | --- | --- | --- | --- | --- |
|  | Deskribapena | 2017\* | 2018 |  | Deskribapena | 2017\* | 2018 |
| 80 | Ekitaldiko emaitza arrunta (saldo zorduna) | - | - | 80 | Ekitaldiko emaitza arrunta (saldo hartzekoduna) | 204.813 | 801.447 |
| 82 | Ezohiko emaitzak (saldo zorduna) | - | 2.021 | 82 | Ezohiko emaitza (saldo hartzekoduna) | 6.694 | - |
| 84 | Itxitako aurrekontuetako aitortutako eskubideen eta betebeharren aldaketa (saldo zorduna) | 44.451 | 11.593 | 84 | Itxitako aurrekontuetako eskubide eta betebeharren aldaketa (saldo hartzekoduna) | - | - |
| 89 | Etekin garbia, guztira  (Saldo hartzekoduna) | 167.056 | 787.833 | 89 | Etekin garbia, guztira  (Saldo zorduna) | - | - |
|  | Guztira | 211.507 | 801.447 |  | Guztira | 211.507 | 801.447 |

\* Auditatu gabeko ekitaldia

VI. Konklusioak eta gomendioak

Egindako fiskalizazioaren atal gisa, ondoren ohar eta iruzkin batzuk gehitu ditugu, bai eta Ganbera honen ustez fiskalizazio txosten honen hartzaile eta erabiltzaileentzat interesgarri gerta daitekeen informazio gehigarri bat ere.

Orobat, fiskalizazio-txostenaren gaineko iritziaren salbuespenei buruzko informazio xehea gehitu da.

Halaber, jasotzen ditu Ganbera honen ustez Udalaren kudeaketa ekonomiko-administratiboa hobetzeko beharrezkoak diren gomendioak.

VI.1. Udalaren aurrekontu orokorra

Udalaren 2018rako hasierako aurrekontuak 4,39 milioi euroko diru-sarreren eta gastuen hasierako aurreikuspenak jasotzen zituen.

Gastuen aurrekontuan 1,81 milioi euroko aldaketak egin dira —hau da, % 41 igoera izan da—, eta behin betiko kredituak 6,20 milioi eurokoak izan dira.

Halaber, diru-sarreren aurrekontuan egindako aldaketak 1,85 milioi eurokoak izan dira —hau da, ehuneko 42ko igoera—, eta diru-sarreren behin betiko aurreikuspenak 6,25 milioi eurora igo dira. Aurrekontuan egindako aldaketetatik, 1,61 milioi euro 2017ko ekitaldiko gastu orokorretarako diruzaintza-gerakinarekin egin dira.

*Aurrekontuaren likidazioa*

2018an, gastuek 4,43 milioi euro egin zuten, eta betetze-maila ehuneko 71koa eta ordaintze-maila ehuneko 93koa izan dira. Aurreko ekitaldiko gastuak baino ehuneko 17 handiagoak izan ziren.

Diru-sarrerei dagokienez, 2018an 5,23 milioi euroko eskubideak aitortu ziren, ehuneko 84ko eta 85eko exekuzio- eta kobrantza-mailarekin, hurrenez hurren. Igoera ehuneko 25ekoa da, 2017. ekitaldiarekin alderatuta.

Taula honetan ageri dira Udalaren gastuen xedea eta finantzaketa, ehunekotan:

|  |  |  |  |
| --- | --- | --- | --- |
| Gastuaren izaera | Ehunekoa | Finantza-iturria | Ehunekoa |
| Langileak | 33 | Tributu bidezko diru-sarrerak | 51 |
| Bestelako gastu arruntak | 46 | Transferentzia arruntak eta kapital-transferentziak | 43 |
| Inbertsio errealak | 20 | Ondare bidezko diru-sarrerak eta bestelakoak | 6 |
| Kapital-transferentziak | 1 |  |  |

Hau da, gastu arruntek gastu osoaren ehuneko 79 esplikatzen dute, eta horietatik langileria-gastuak gastu guztien ehuneko 33 dira, eta gainerako gastu arruntak, berriz, ehuneko 46. Bestalde, inbertsioek gastuen aurrekontu osoaren ehuneko 20 hartu zuten, eta kapital-transferentziak hondar-izaera besterik ez zuten izan. Diru-sarrerei dagokienez, iturri nagusia tributu-izaerakoak izan dira (% 51), eta ondoren transferentzia arruntak eta kapital-transferentziak datoz, zeinek % 43 egiten baitute.

Ondare bidezko diru-sarrerek eta beste diru-sarrera batzuek diru-sarreren aurrekontuaren ehuneko sei egiten dute. Haien osaeratik ondoriozta daiteke Udalaren berezko diru-sarrerak ehuneko 57 direla, eta, beraz, kanpoko finantzaketa-iturriak baino handiagoak direla, iturri horiek ehuneko 43 baitira.

Ondoren, 2018ko eta 2017ko ekitaldietako aurrekontu-likidazioarekin lotutako adierazle guztien alderaketa bat erakusten dugu:

|  |  |  |  |
| --- | --- | --- | --- |
|  | 2017 | 2018 | Aldea (%) |
| Aitortutako eskubideak, guztira | 4.182.281 | 5.232.552 | 25 |
| Aitortutako betebeharrak, guztira | 3.778.298 | 4.425.422 | 17 |
| Diru-sarrera arruntak (1. kapitulutik 5.era) | 4.131.632 | 4.777.909 | 16 |
| Funtzionamendu gastuak (1., 2. eta 4. kapituluak) | 3.408.042 | 3.509.289 | 3 |
| Kapitaleko diru-sarrerak | 50.650 | 454.643 | 798 |
| Kapitaleko gastuak | 370.256 | 916.027 | 147 |
| Saldo ez-finantzarioa | 403.983 | 807.130 | 100 |
| Aurrekontu-emaitza doitua | 626.744 | 1.071.117 | 71 |

Aurreko datuak eta haien bilakaera direla-eta honako hau nabarmendu behar dugu:

* 2018ko diru-sarreren likidazioa 1,05 milioi euro handitu zen, eta horrek esan nahi du likidazio-maila % 25 handiagoa izan zela aurreko ekitaldikoa baino, batez ere diru-sarrera arruntak 0,65 milioi euro handitu zirelako, hau da, ehuneko 16; kapitaleko diru-sarrerak, berriz, ehuneko 798 handitu ziren: zenbaki absolutuetan diru-sarreretan 0,40 milioi euro gehiago egotea ekarri zuten.
* 2018an aitortutako betebeharrak 0,65 milioi euro handitu ziren 2017arekin alderatuta; hau da, % 17ko igoera izan zen, batez ere kapitaleko gastuen betetzea 0,55 milioi euro handiagoa izan zelako, % 147 handiagoa; igoera hori handiagoa izan da gastu arruntetan izandakoa baino; izan ere, azken horiek 0,10 milioi euro handitu ziren, ehuneko hiru.
* Aurrekontu-emaitza doitua 1,07 milioi eurokoa da, eta 0,44 milioi euro handitu da; hau da, aurreko ekitaldiarekin alderatuta ehuneko 71 igoera izan da.

VI.2. Udalaren egoera ekonomiko-finantzarioa 2018-12-31n

Ondoren 2018ko ekitaldiari buruzko adierazle ekonomiko-finantzario batzuk ematen ditugu, bai eta aurreko ekitaldikoekiko alderaketa ere:

|  |  |  |  |
| --- | --- | --- | --- |
|  | 2017 | 2018 | Aldea (%) |
| Aurrezki gordina | 723.589 | 1.268.620 | 75 |
| Finantza-zama | - | 106 | - |
| Aurrezki garbia | 723.589 | 1.268.514 | 75 |
| Finantza-zamaren adierazlea | - | - | - |
| Aurrezki gordinak diru-sarrera arrunten gainean egiten duen ehunekoa | % 18 | % 27 | 50 |
| Zorpetze-ahalmena (%) | % 18 | % 27 | 50 |
| Zorra, guztira | - | - | - |
| Biztanle bakoitzeko zorra | - | - | - |
| Zorpetze-maila (zor bizia/diru-sarrera arruntak) | - | - | - |
| Gastu orokorretarako diruzaintza-gerakina | 1.842.946 | 2.548.924 | 38 |
| Autonomia fiskala (tributuak/aitortutako eskubideak) | % 45 | % 51 | 13 |
| Kobrantza zalantzagarriaren indizea (Kobrantza zalantzagarriko zordunen saldoa/zordunak)\*100 | % 83 | % 62 | -25 |

Arestiko datu horiek kontuan hartuz, ondoko alderdiak aipatu nahi ditugu:

* 2018an, aurrezki gordina 0,55 milioi euro handitu da aurreko ekitaldian izandakoaren aldean, hau da, ehuneko 75, batez ere diru-sarrera arruntak ehuneko 16 igo direlako eta funtzionamendu-gastuak ehuneko hiru igo direlako. Ondorioz, bai aurrezki gordina bai aurrezki garbia 1,27 milioi euroraino igo dira, finantza-zama ez delako esanguratsua izan. Finantza-zama gisa agertzen den zenbatekoa ez da zorpetze-eragiketetatik sortzen, baizik eta berandutze-interesengatiko gastuetatik.
* Udalak diru-sarrera arrunten gainean duen aurrezki gordinaren ehunekoa eta zorpetze-ahalmena ehuneko 27koa da. Bi adierazle horiek bat datoz, zorpetzerik ezaren ondorioz finantza-zamarik ez dagoelako. Nabarmendu nahi dugu 2017-2018 aldian ez dela zorpetzea hitzartu.
* Gastu orokorretarako diruzaintza-gerakinak 0,71 milioi eurotan egin du gora; beraz, ehuneko 38 igoera izan da 2017ko ekitaldikoarekin alderatuta, eta 2,55 milioi euroko kopurura iritsi da. Magnitude positibo horrek adierazten du hurrengo ekitaldietan gastuak finantzatzeko likideziarik badagoela.
* Kobrantza zaileko saldoen indizea 2017an % 83koa izatetik 2018an % 62koa izatera jaitsi da.

**Azken batean**, finantza-egoerari dagokionez, saneatua dela ondoriozta daiteke; izan ere, aztertutako adierazleak positiboak dira eta, gainera, aldaketa positiboak izan dituzte aurreko ekitaldiarekiko. Halaber, zorpetzerik ez dagoela nabarmentzen da, eta horrek aukera ematen du horretara jo ahal izateko hala eskatzen duten inbertsio berriak planteatuz gero, betiere aurrekontu-egonkortasunaren esparruarekin eta aztertutako adierazleetan agerian jarritako zorpetze-ahalmenarekin bat etorriz.

VI.3. Aurrekontu-egonkortasuneko eta finantza-iraunkortasunaren helburuak betetzea.

Aurrekontu Egonkortasunari eta Finantza Iraunkortasunari buruzko apirilaren 27ko 2/2012 Lege Organikoa aplikatzearen eraginetarako, SEC'10 Kontabilitate Nazionaleko irizpideak jarraituta, soilik Udala bera jotzen da administrazio publikotzat; hona hemen haren datuak:

* Aurrekontu-egonkortasuna.

695.927 euroko finantzaketa-gaitasuna sortu da.

Finantzaketaren gaitasuna/beharra

|  |  |  |  |
| --- | --- | --- | --- |
|  | 2018ko zenbatekoa | | |
| Finantzaz besteko diru-sarrerak | | 5.232.552 |
| Gastu ez-finantzarioak | | 4.425.422 |
| Saldo ez-finantzarioa | | 807.130 |
| SEC dela-eta egindako doikuntzak | |  |
| Itxitako ekitaldietako eta aurtengo ekitaldiko 1., 2. eta 3. kapituluetako diru-sarreren kobrantzak | | -188.611 |
| Doikuntza positiboa, 2017-2019 toki inbertsioen plana | | 77.408 |
| Finantzaketa-gaitasuna | | 695.927 |

* Gastuaren araua.

Gastu konputagarria, Udalaren datuen arabera, 2018ko ekitaldian, 3.924 euro txikiagoa da gehieneko gastu-muga baino; beraz, bete egiten da gastu-araua, ez baita gainditzen 2018rako baimendutako alde-tasa, ehuneko 2,4koa.

Gastu-araua

|  |  |
| --- | --- |
|  | 2018ko zenbatekoa |
| 2017ko gastu konputagarria | 3.051.755 |
| % 2,4ko igoera | 73.242 |
| 2018rako aurreikusitako gastu-muga | 3.124.997 |
| 2018ko gastu konputagarria | 3.121.073 |
| 2018ko gastuan izandako desbideratzea | -3.924 |

Gure berrikuspenean, Udalak aintzat hartu ez zituen zenbait doikuntza egin ditugu. Gure doikuntzen emaitzak Udalak kalkulatutakoaz bestelako gastu-desbideratzearen zenbatekoa ematen du, eta, edonola ere, gastu-araua betetzen dela ikusten da.

* Iraunkortasun finantzarioa

a) Zor publikoaren iraunkortasunari dagokionez, Udalak ez du zor bizirik 2018ko abenduaren 31n.

b) Merkataritza-zorraren iraunkortasunaren baldintza bete egiten da, zeren eta ez baita gainditzen 30 egun baino gehiagotan berankortasunari buruzko araudian hornitzaileei ordaintzeko ezarrita dagoen gehieneko epea.

Hornitzaileei ordaintzeko batez besteko epea

|  |  |
| --- | --- |
|  | Hornitzaileei ordaintzeko batez besteko epea |
| Lehenengo hiruhilekoa | -8,72 |
| Bigarren hiruhilekoa | 21,72 |
| Hirugarren hiruhilekoa | 19,82 |
| Laugarren hiruhilekoa | 14,79 |

Ordaintzeko batez besteko epeak lehen hiruhilekotik gainerako hiruhilekoetara izan duen bilakaerak ez du esan nahi adierazleak okerrera egin duenik; aitzitik, 2018ko apiriletik aurrera aplikatu beharrekoa den 1040/2017 Errege Dekretuan ezarritako kalkulu-metodologia berriaren ondorioa da.

VI.4. Aurreko ekitaldietako gomendioen jarraipena

Ganbera honek emandako azken txostenari dagokionez (2010eko ekitaldiari buruzkoa da), honako gomendioek ezarri gabe jarraitzen dute:

* *Udalaren aurrekontuak indarrean dagoen legeriak agindutako epeetan egin eta onartzea.*
* *Udalaren Lurzoru Ondarearen erregistroa eta inbentarioa bereizita kudeatzea, 35/2002 Foru Legean aurreikusitako helburuak bete daitezen.*

VI.5. Kudeaketa-alor aipagarriak

VI.5.1. Alderdi orokorrak

2018ko ekitaldirako aurrekontua behin betiko onetsi zen, eta 2018ko ekainaren 4an NAOn argitaratu zenean jarri zen indarrean.

Kontu Orokorra 2019ko uztailaren 18ko osoko bilkuran onetsi zen. Dena den, hura berrikusita, honako gorabehera hauek aipatu behar ditugu:

* Ez da jaso tasa eta prezio publikoekin finantzatutako zerbitzuen kostua kalkulatzeko oroitidazkirik.
* Ez dago jasota alkateak sinatutako oroitidazki ekonomikorik, ez eta indarreko legeriak eskatutako esku-hartze txostenik ere, ekitaldian gauzatutako inbertsio finantzarioki jasangarrietan.
* Ondasunen inbentarioa 2009koa da, urte horretan egin baitzen inbentarioa eguneratzeko lana; halere, hartan ez ziren sartu herri-ondasunak eta ondasun historiko-artistikoak.
* Kontingentziei dagokienez, jasota dago prozedura judizial hauek badaudela:

1. Udalari aurkeztutako erreklamazio bat, hiri-lurren balio-gehikuntzaren gaineko zergaren kobrantzarengatik. Zerga hori 2018an igorri zen, eta 157.000 eurokoa izan zen.
2. Kirol-instalazioen adjudikazio-hartzaileak bi erreklamazio aurkeztu zituen, eta erreklamazio horietatik 153.555 euroren jatorria da Udalak 2013ko eta 2014ko ekitaldietako ustiapen-defizita konpentsatzeko behin-behineko ekarpenak itzultzeko eskatu zuela. Beste erreklamazioaren arrazoia izan zen adjudikazio-hartzaileak kontratua suntsiarazteko eskaera egin zuela. Eskaera horren bidez, 940.000 euro erreklamatzen ditu, 2013tik 2015era bitarteko ekitaldietan izandako galerengatik eta exekutatu bai baina errentabilizatu ez diren inbertsioengatik.

Bi erreklamazioek, gure txostena igorri arte, aldeko epaiak badituzte ere Administrazioarekiko Auzien Epaitegian eta Nafarroako Auzitegi Nagusian, bai eta Nafarroako Administrazio Auzitegian ere, eta behin betiko epai judizialik ez egon arren, informazio hori Kontu Orokorraren oroitidazkian sartu beharko litzateke.

Gure gomendioak:

* *Udalaren aurrekontuak behin betiko onestea eta argitaratzea indarrean dagoen legeriak agintzen duen epean.*
* *Kontu orokorraren espedientean sartzea tasa eta prezio publikoekin finantzatutako zerbitzuen kostua kalkulatzearen oroitidazkia.*
* *Egiten diren finantza-inbertsioetan indarrean dagoen legeriak eskatzen dituen oroitidazkiak eta txostenak betetzea.*
* *Udal inbentarioa eguneratzea, eguneratze horretan udal jabetzako ondasun eta eskubide guztiak sartuz.*
* *Kontu Orokorraren oroitidazkian, ekitaldi-itxieran agertzen diren eta zenbateko adierazgarria duten erreklamazio judizialen informazioa eta kuantifikazioa sartzea.*

VI.5.2. Barne-kontrola

Kontu-hartzailetzaren barne-kontrola dela eta, honako hau esan behar dugu:

* Tokiko aurrekontu- eta ogasun-esparruak eginkizun hirukoitza ezartzen du: kontu-hartzailearena, finantza-kontrolarena eta eraginkortasunaren kontrolarena. Udalean, Kontu-hartzailetzak ez du kontrol finantzariorik eta eraginkortasunaren gaineko kontrolik egiten.
* Udalaren barne kontrola soilik kontu-hartzailetzaren eginkizunaren bitartez egiten da, gastuen aldez aurreko fiskalizazio osoaren bitartez. Barne-kontroleko eginkizunez gain, 6/1990 Foru Legeak Kontu-hartzailetzari emandako zereginak dira aholkularitza eta kudeaketa ekonomiko-finantzarioa eta aurrekontuena, bai eta kontabilitatea ere; eginkizun horiek Udaleko kontu-hartzaileak betetzen ditu, administrari-ofizial baten laguntzarekin.
* 2018ko abenduan, esku hartzeko txosten bat jaso zen, alkateari zuzendua, eta, bertan, zenbait zerbitzu-kontratutan kontratu-euskarria ez zela egokia ohartarazten zen, bai eta diru-sarreren zenbait anomaliari buruzko ohar bat ere, zehazki, ordenantza fiskalen berrikuspenari buruzkoa. Txosten hori, ondoren, 2019ko martxoan aurkeztu zitzaion Udalaren Osoko Bilkurari.

Uste dugu, arestian aipatutako organoei jarduketen zerrenda bat helaraztea zuzena den arren, Kontu-hartzailetzak desadostasun batzuk agerian jartzen dituela, eta horiek eragozpen gisa hartu behar direla berariaz, eta, hala badagokio, etete-izaera dutela adierazi, tokiko ogasun-esparruan ezarritakoaren arabera.

Gure gomendioak:

* *Espedienteei buruz ematen diren eragozpenak berariaz adieraztea, haietan desadostasunak ikusi badira.*
* *Kontu-hartzailetzaren giza baliabideen nahikotasuna baloratzea barne-kontrola egiteko, eta, hala badagokio, finantza- eta eraginkortasun-kontrola egiteko behar beste baliabide ematea.*

VI.5.3. Langileak

Langile-gastuek 1,46 milioi euro egin zuten, eta betetze-maila ehuneko 95ekoa izan da. 2018ko ekitaldian sortutako gastu guztien ehuneko 33 dira.

2017ko ekitaldiari dagokionez, gastu hori ehuneko bi handitu da, batez ere aurrekontuei buruzko legeetan enplegatu publikoei aplikatzen zaien ordainsari-igoeraren ondorioz.

Hona gastu horien xehatzea eta 2017koekiko alderaketa:

|  |  |  |  |
| --- | --- | --- | --- |
|  | Aitortutako betebeharrak | | Aldea (%) |
|  | 2017 | 2018 |  |
| Goi-kargudunak | 16.960 | 26.285 | 55 |
| Funtzionarioak | 539.078 | 559.461 | 4 |
| Lan-kontratudun langileak | 451.935 | 471.762 | 4 |
| Kuotak, prestazioak eta gizarte-zamak | 424.923 | 399.097 | -6 |
| 1. kapitulua, guztira | 1.432.896 | 1.456.605 | 2 |

Behin betiko plantilla organikoa 2018ko uztailaren 23ko NAOn argitaratu zen; hona hemen datuak:

|  |  |
| --- | --- |
| Zenbat | Lanpostuak |
| Funtzionarioak | 23 |
| Lan-kontratudun finkoak | 16 |
| Guztira | 39 |

Honako hau da lanpostuen egoera 2018an:

|  |  |
| --- | --- |
|  | 2018 |
| **Plantillako langileak** | **39** |
| Postu beteak | 17 |
| Lanpostu hutsak | 22 |
| Lanpostu guztien gaineko lanpostu hutsak (%) | % 56 |
| Betetako lanpostu hutsak | 18 |
| Aldi baterako betetako lanpostu hutsak (%) | % 82 |
| Bete gabeko lanpostu hutsak | 4 |
| Bete gabeko lanpostu hutsak (%) | % 18 |

2018an, lanpostu guztien ehuneko 56 hutsik daude; horietatik, ehuneko 82 aldi baterako beteta daude eta gainerakoek, ehuneko 18k, bete gabe jarraitzen dute.

Langileen arloan berrikuspena egin ondoren, honako hau nabarmendu behar dugu:

* 2018ko ekitaldian, lan eskaintza publiko bat (aurrerantzean, LEP) argitaratu zen, familia-langileen bi lanposturekin, 2018rako Estatuko Aurrekontu Orokorren Legean aurreikusitako aldi baterako enpleguaren egonkortze-tasa gehigarrian oinarrituta. 2019ko ekitaldian, eskainitako bi lanpostuak oposizio-lehiaketa bidez bete dira.

Hala ere, tasa horren barruan konputa daitezkeen lanpostuak berrikusi ditugu. Gure ustez, lan-kontratudun langile finkoen 11 lanpostu zeuden egoera horretan, 2018ko lan-eskaintza publikoan jasotako bi lanpostuak barne.

* 2018ko ekitaldian egindako aldi baterako kontratazioen lagin bat berrikusi dugu, eta ondorioztatu dugu egoki izapidetu zirela, merezimenduko eta gaitasuneko baldintzei jarraituz; halere, kasu guztietan ez da justifikatu aipatutako kontratazioak aparteko izaerarekin egin izana, beharrizan urgente eta geroraezinak estaltzeko, Estatuko Aurrekontu Orokorrei buruzko Legeak ezartzen duen moduan.
* Ikusi da, bi kasutan izan ezik, aldi baterako lan-araubidean kontratatutako langileek 1998tik 2009ra bitartean hasitako lan-lotura dutela.

Horri dagokionez, esan behar dugu Laneko eta Gizarte Segurantzako Nafarroako Ikuskaritza Probintzialak eginbideak ireki zituela 2017an, lau langileren kasuan, haiek kontratu mugagabea duen langile ez-finko bihurtzeko, baina ez dakigu Udalak horri buruzko neurririk hartu duen.

* Langileen nominen lagin bati buruz egindako azterketatik ondorioztatzen da ezen, oro har, langileen espedienteak osorik daudela, gastuak zuzen kontabilizatuta daudela, atxikipenak zuzen egin direla, eta ordaindutako ordainsariak plantilla organikoaren arabera betetako lanpostuari eta espedientean jasotako administrazio-inguruabarrei eta familia-inguruabarrei dagozkiela.

Gure gomendioak:

* *Egiturazko lanpostu hutsetarako deialdiak egitea, Estatuko aurrekontu orokorrei buruzko legeetan ezartzen den aldi baterako enplegua egonkortzeko tasa gehigarriko aukeren arabera.*
* *Justifikatzea kontratazio berriak aparteko kasuetan egin daitezela eta, betiere, beharrizan urgente eta geroraezinak betetzeko.*

VI.5.4. Ondasun eta zerbitzuetan egindako gastu arruntak

Udalaren ondasun arrunten eta zerbitzuen gastuek 1,82 milioi euro egin zuten 2018an; aurreikusitako kredituaren ehuneko 94ko betetze maila da hori.

Ekitaldian aitortutako obligazio guztien ehuneko 41 dira, eta aurreko ekitaldikoak baino ehuneko bi handiagoak izan ziren, batez ere mantentze- eta kontserbazio-gastuaren igoeraren ondorioz.

Gastuen kapitulu honen fiskalizazioa 2018an lizitatutako eta/edo adjudikatutako gastu-partiden eta zerbitzuen lagin baten gainean egin da.

*Gastu-partidak*

|  |  |
| --- | --- |
| Aurrekontu-partida | Aitortutako betebehar garbiak, 2018 |
| 0-3 urteko haurrentzako hezkuntza begiraleak | 122.583 |
| Argiteria publikoa | 94.960 |
| Lorategiak mantentzeko kontratua | 88.400 |
| Musika eskolako musika-irakaskuntza | 86.214 |
| Hirigintza zerbitzua | 66.172 |
| Garbiketa-kontratua eta aterpetxean arreta ematea | 43.120 |
| Ikastetxearen garbiketarako kontratuak | 39.113 |
| Gazte gunearen kudeaketa | 35.504 |
|  | 576.066 |

Gure azterketatik ateratzen dugun konklusioa da ezen, oro har, berrikusitako aurrekontu-partidetako gastuak egindako kontratuen arabera justifikatuta daudela, onetsita daudela, kontu-hartzaileak baimenduta daudela, zuzen kontabilizatu direla eta epean ordaindu direla.

* Dena den, akats hauek aipatu behar ditugu:

a) Argi publikoen gastua (94.960 euro) eta gazte-zentroaren kudeaketa (35.504 euro) dagokien kontratazio-espedientea izapidetu gabe egin dira

b) Lorategiak mantentzeko adjudikatutako kontratua 2017an amaitu zen, kontratu-esparruan aurreikusitako luzapen guztiak agortu ondoren; hala ere, Udala mantentze-lanak nazioartekotzeko egiten ari den azterlanaren ondorioz, entitate adjudikazio-hartzaileak zerbitzu hori ematen jarraitzen du, eta horrek 88.400 euroko gastua ekarri du 2018an.

c) Musika-prestakuntzarako arautu gabeko irakaskuntza-zerbitzuak 51.840 euroko gastua eragin du, 2010eko ekitaldian mugaeguneratutako aurreko kontratu batean oinarrituta. Hala ere, aipatu behar dugu 2018ko ekitaldian kontratu berri bat lizitatu eta adjudikatu dela, eta kontratu hori geroago aztertuko dela.

d) Aipatutako gastu guztiak Kontu-hartzailetzak alkateari aurkeztutako txostenaren parte dira. Txosten hori gure txostenaren VI.5.2 atalean jaso da.

* Ez dago berariaz jasota zerbitzu jakin batzuetatik jasotako fakturei oniritzia eman zaienik, kontratuak arautzen dituzten agirietan ezarritako baldintzak behar bezala betetzen direla ziurtatze aldera, eta, beraz, uste dugu ez dagoela ezarrita kontratatutako zerbitzu horiek gauzatzearen jarraipena egiteko barne-kontrolerako sistema egokirik.

*Kontratuen lizitazioa eta adjudikazioa*

|  |  |  |  |  |  |
| --- | --- | --- | --- | --- | --- |
| Deskribapena | Adjudikazio-prozedura | Zenbat lizitatzaile | Lizitazioaren zenbatekoa\* | Prezioa  Adjudikazioa\* | Beherapena (%) |
| Musika-prestakuntzarako arautu gabeko irakaskuntzarako kontratua | Irekia, Europar Batasunean publizitaterik egin gabea | 1 | 83.760 | 83.760 | 0 |

\* Zenbatekoa BEZik gabe

Berrikusitako kontratuaren lizitazioa, adjudikazioa eta betetzea kontratuei buruzko legeriaren arabera izapidetu dira.

Gure gomendioak:

* *Kasuko kontratazio-espedienteak izapidetzea kontratuak amaituta dituzten zerbitzuen kasuan eta zenbatetsitako balioaren arabera araudi indardunak hala aurreikusten duen kasuetan..*
* *Kontratatutako zerbitzu jakin batzuk gauzatzearen jarraipenaz eta kontrolaz arduratuko diren langileen eginkizunak definitzea eta esleitzea.*

VI.5.5. Transferentzia arruntengatiko gastuak

Transferentzia arruntak direla-eta Udalak egindako gastuak 0,23 milioi eurokoak izan ziren, eta gastu guztien ehuneko bost egiten dute.

Haien betetze-maila behin betiko kredituen ehuneko 64koa izan zen, eta ehuneko 18 handitu ziren aurreko ekitaldiarekiko, batez ere ikastetxeetara eta elizara egindako transferentziak handitu direlako.

Transferentzia arrunten gastuak osatzen dituzten partida nagusiak honako hauek dira:

|  |  |
| --- | --- |
| Partidak | Aitortutako betebehar garbiak, 2018 |
| Kirol instalazioak | 64.000 |
| Adingabeentzako eta familientzako laguntzak | 23.383 |
| Ikastolari egindako transferentzia | 20.000 |
| Bideko DBHIari egindako transferentzia | 20.000 |
| Musika bandarekiko hitzarmena | 12.500 |
| Elizarako dirulaguntza | 12.000 |
| Guztira | 151.883 |

Gastu-partiden honako lagin hau berrikusi dugu:

|  |  |
| --- | --- |
| Kontzeptua | Aitortutako betebehar garbiak, 2018 |
| Kirol instalazioak | 64.000 |
| Adingabeentzako eta familientzako laguntzak | 23.383 |
| Musika bandarekiko hitzarmena | 12.500 |

Berrikuspen hori eginda, esan beharra daukagu ezen, oro har, transferentziak eta dirulaguntzak aplikatzekoa den araudiaren arabera eman eta erregistratu direla; halere, honako gorabehera hauek nabarmendu behar ditugu:

* Udalak ez du dirulaguntzei buruzko plan estrategikorik, ez eta dirulaguntzei buruzko ordenantza orokorrik ere.

Gure gomendioak:

* *Dirulaguntzei buruzko plan estrategiko bat egitea.*
* *Dirulaguntzak emateko eta justifikatzeko prozedura orokorra arautzen duen ordenantza orokor bat onartzea.*

VI.5.6.Inbertsioak

Aitortutako betebeharrak 0,89 milioi eurokoak izan dira, eta behin betiko kredituen gaineko ehuneko 38ko betetze-ehunekoa izan dute. Ehuneko apal horren arrazoia da aurreikusitako obra batzuek edo betetze txikia izan dutela edo ez direla egin.

Honako hauek izan dira kapitulu honetako 2018ko gastu aipagarrienak:

|  |  |
| --- | --- |
| Aurrekontu-partida | Aitortutako betebehar garbiak, 2018 |
| Santa María kalea zolatzea | 128.283 |
| DBHIko arkitektura-oztopoak kentzea | 117.972 |
| Bideetako inbertsioa | 117.832 |
| DBHIko estaldura aldatzea | 88.934 |
| Ebakuazio-plana: eskailerak... | 74.978 |
| Basolanak, 2017-2018 landa garapeneko programa | 58.199 |
| Bide publikoaren kontserbazioa eta mantentzea | 35.972 |
|  | 622.170 |

2018ko ekitaldian adjudikatutako kontratuen honako lagin hau aztertu dugu:

|  |  |  |  |  |  |
| --- | --- | --- | --- | --- | --- |
| Deskribapena | Adjudikazio-prozedura | Zenbat lizitatzaile | Lizitazioaren zenbatekoa\* | Adjudikazioaren zenbatekoa\* | Beherapena (%) |
| Santa María kaleko berritze-lanak | Irekia, Europar Batasuneko atalasetik behera | 4 | 186.596 | 178.639 | 4 |
| Vianako gune historikoko argiteria berritzea. Erraztua, izapidetze arrunta |  | 8 | 67.685 | 38.580 | 43\*\* |

\* Zenbatekoa BEZik gabe

\*\* Egindako bajaren ehunekoari erreparatuta, ez da eskaintza anormalki baxutzat jotzen, baldintza-agiri arautzaileetan ezarritako irizpidearen arabera.

Egindako berrikuspenaren konklusioa da ezen, oro har, aplikatzekoa den araudi indarduna errespetatu dela, eta gastuak baimenduta eta zuzen kontabilizatuta daudela, eta epean ordaindu direla.

VI.5.7. Tributuak, prezio publikoak eta beste diru-sarrera batzuk

Zergak

Zergek Udalaren diru-sarrera guztien ehuneko 40 egiten dute, eta honako hauei dagozkie:

|  |  |  |  |
| --- | --- | --- | --- |
| Zergak | Aitortutako eskubideak | | Aldea (%) |
| 2017 | 2018 | 2018/2017 |
| **Zuzeneko zergak** | **1.484.809** | **1.796.238** | **21** |
| Landa-lurraren gaineko kontribuzioa | 37.356 | 37.444 | 0 |
| Hiri-lurren gaineko kontribuzioa | 859.044 | 854.336 | -1 |
| Trakzio mekanikoko ibilgailuen zerga | 278.169 | 294.014 | 6 |
| Hiri-lurren balio-gehikuntza | - | 284.624 | - |
| JEZa | 310.240 | 325.821 | 5 |
| **Zeharkako zergak** | **140.804** | **294.618** | **109** |
| EIOZa | 140.804 | 294.618 | 109 |
| Guztira | 1.625.613 | 2.090.856 | 29 |

Hauek dira Osoko Bilkurak 2018ko ekitaldirako onetsi zituen zerga-ordenantzetan ezarritako zerga-tasak:

|  |  |  |  |  |  |
| --- | --- | --- | --- | --- | --- |
| Tributua | | Udala | | 2/95 Foru Legea | |
| Hiri-lurraren gaineko kontribuzioa | | 0,2236 | | 0,10 - 0,50 | |
| Landa-lurraren gaineko kontribuzioa | | 0,8 | |
| Hiri-lurren balio-gehikuntza | | 12,9 | | 8-25 | |
| Eraikuntza, instalazioa eta obrak | | 4,12 | | 2 - 5 | |

Zergen honako lagin hau berrikusi da:

|  |  |
| --- | --- |
| Zerga | Aitortutako eskubide garbiak, 2018 |
| Landa-lurraren gaineko kontribuzioa | 854.336 |
| Hiri-lurren balio-gehikuntza | 284.624 |
| Eraikuntza, instalazioa eta obrak | 294.618 |

Egindako berrikuspenean egiaztatu dugu ezen, orokorrean, zergen likidazioa eta haien diru-bilketa ordenantzen eta arau erregulatzaileen arabera egin direla; halere, honako hauek aipatu behar ditugu:

* Azkeneko balorazio-ponentzia 2007ko ekitaldian egin zen. 2019ko ekitaldian, Udalak balorazio-ponentzia eguneratu du, eta hura onesteko ebazpena 2019ko apirilaren 15eko NAOn argitaratu da. Horrenbestez, 2018ko ekitaldian, Udalak hiri-lurren kontribuzioari eta landa-lurren kontribuzioari aplikatzen aplikatzekoak zaizkien tasak bereizten jarraitu du.
* Hiri-lurren balio-gehikuntzaren gaineko zerga aldatu egin da, Konstituzio Auzitegiaren 2017ko ekaineko epai baten ondorioz; horren bidez, izan ere, konstituzio-kontrakotzat eta deuseztzat jotzen dira Toki Ogasunei buruzko 2/1995 Foru Legearen artikulu batzuk, eta horren ondorioz deusezak dira balio-gehikuntzarik ez dagoen transmisioetan egindako likidazioak.

Epai horrek eragin du lege-aldaketa bat egin dadila; hain zuzen ere, abenduaren 17ko 19/2017 Foru Legearen bidez gauzatu zena. Berritasuna da, funtsean, ez dela zergarik ordaindu behar subjektu pasiboak balio-gehikuntzarik ez dagoela egiaztatzen duen kasuetan. Halaber, hartan denbora-eremua arautzen da eta likidazio-dataren arabera eta likidazio hori irmoa izatearen ala ez izatearen arabera aplikatzekoak diren arau desberdinak ezartzen dira, 2017ko bigarren seihilekoan egindako eragiketetarako ez ezik, 2018ko urtarrilaren batetik aurrera sortzen direnetarako ere.

Konstituzio Auzitegiaren epaiak berekin ekarri zuen ziurgabetasun juridikoak eragin zuen 2017ko ekainetik aurrerako likidazioak geraraztea; zehazki, balio-gehikuntzarik ez egotea aurreikusten zirenak. Ondoren, lege berria indarrean sartu zenean, 2018ko ekitaldian bertan zein aurrekoan sortutako eragiketak likidatzeari ekin zitzaion.

Era berean, aipatu behar dugu auzitegiek ebazteko zain dagoela Udalak 2018ko ekitaldian 160.000 euroko gainbalioa igorri izana. Orain arte zergaduna zuzendu zaien instantzia judizialek ‑Administrazioarekiko Auzien Epaitegiak eta Nafarroako Justizia Auzitegi Nagusiak‑ Udalaren aldeko epaiak eman dituzte. Txosten hau eman den egunean, Administrazioarekiko Auzien Salak irmo deklaratu du 2019ko irailaren 9ko epaia, eta zabalik geratu da sala horretan berraztertzeko errekurtsoa jartzeko aukera.

* Bide exekutiboko prozedurari buruz egindako berrikuspenean, ikusi ahal izan dugu Udala ez dela ehuneko bosteko errekargua aplikatzen ari borondatezko aldiaren amaieraren eta premiamendu-probidentziaren jakinarazpenaren arteko aldian zorra ordaindu ez duten zergadunei.
* 2018ko ekitaldian, Udalak ez du zerga-kontrolerako planik izan. Hala ere, adierazten dugu 2019an Udaleko Osoko Bilkurak 2019-2020 aldirako plan bat onetsi duela eta NAOn argitaratu dela.

*Borondatezko ordainketa-aldia amaitu eta bide exekutiboa igaro arte ehuneko bosteko errekargua aplikatzea gomendatzen dugu.*

*Tasak, prezio publikoak eta beste diru-sarrera batzuk*

Honako hauek dira 2018an tasak, prezio publikoak eta beste diru-sarrera batzuk direla-eta aitortutako diru-sarrerak eta aurreko ekitaldikoekiko alderaketa:

|  |  |  |  |
| --- | --- | --- | --- |
| Tasen, prezio publikoen eta bestelakoen diru-sarreren bidezko diru-sarrerak | Aitortutako eskubideak | | Aldea, portzentajea |
| 2017 | 2018 | 2018/2017 |
| Erabilera pribatiboarengatiko tasak | 121.106 | 123.578 | 2 |
| Musika eskola | 47.047 | 49.151 | 4 |
| Haur-eskola: eskolatzea | 45.614 | 39.021 | -14 |
| Erromes-aterpetxea | 39.992 | 38.000 | -5 |
| Bestelako kirol jarduerak | 40.468 | 26.130 | -35 |
| Etxez etxeko laguntza zerbitzua | 23.911 | 23.416 | -2 |
| Premiamendu-errekargua | 25.392 | 23.184 | -9 |
| Bestelako diru-sarrerak | 203.615 | 252.739 | 24 |
| Guztira | 547.145 | 575.219 | 5 |

Diru-sarrerak ehuneko bost igo ziren 2017arekin alderatuta, batez ere eragiketa arrunten beste itzulketa batzuen eraginez, osasuna sustatzeko eta prebenitzeko jardueren eraginez eta kultura-jardueretarako sarreren salmentarekin lotutako diru-sarreren gehikuntzaren eraginez.

Hurrengo diru-sarreren lagin bat berrikusi dugu:

|  |  |
| --- | --- |
|  | Aitortutako eskubide garbiak, 2018 |
| Erabilera pribatiboarengatiko tasak | 123.578 |
| Musika eskola | 49.151 |

Egindako berrikuspenetik ondorioztatzen da haien likidazioa eta diru-bilketa onetsitako ordenantzen arabera egiten direla. Hala ere, esan behar dugu Kontu-hartzailetzak diru-sarreren anomaliei buruzko gogoeta jakin batzuk egin dituela: gure txostenaren VI.5.2 atalean adierazi ditugu. Egiaztatu ahal izan dugunez, gazte-zentroarekin eta kiroldegiarekin zerikusia duten eta aurrekontuan tasa gisa kontabilizatuta dauden diru-sarrera jakin batzuek ez dute izan aldez aurretik organo eskudunaren onespenik

Era berean, egindako berrikuspenean egiaztatu da Udalak ez duela onetsitako tasa edo/eta prezio publikoak oinarritzeko kostuen azterlanik.

Gure gomendioak:

* *Tasa edo/eta prezio publikoak oinarritzen dituen kostuen azterlana egitea.*
* *Organo eskudunak, kasu guztietan, emandako zerbitzuei dagozkien tasa edo/eta prezio publikoak onestea.*

*VI.5.8. Transferentzien bidezko diru-sarrerak*

Transferentzia arrunten eta kapital-transferentzien bidezko diru-sarrerak 1,8 milioi eurokoak eta 0,43 milioi eurokoak izan dira hurrenez hurren, eta diru-sarrera guztien ehuneko 43 dira. Hona haien eta 2017ko ekitaldikoen arteko alderaketa:

|  |  |  |  |  |  |
| --- | --- | --- | --- | --- | --- |
| Transferentzien bidezko diru-sarrerak |  | | Aitortutako eskubideak | | Aldea (%) |
|  | 2017 | | 2018 | 2018/2017 |
| Toki ogasunen funtsa | 1.185.160 | | | 1.245.517 | 5 |
| Oinarrizko gizarte zerbitzuak | 174.085 | | | 191.760 | 10 |
| 0-3 urteko haur eskola | 56.186 | | | 93.113 | 66 |
| Enplegu sozial babestua | 51.706 | | | 43.005 | -17 |
| Montepioaren finantzaketa | 47.876 | | | 34.934 | -27 |
| DBHIa, funtzionamendu-gastuak | 34.819 | | | 33.254 | -4 |
| Hautetsien lansariak | 17.712 | | | 31.106 | 76 |
| Langile kontratatuak, Nafar Lansare: Obrak eta zerbitzuak | 43.535 | | | 28.008 | -36 |
| Jarduera ekonomikoen gaineko zergaren hobariak | 95 | | | 27.201 | 28.533 |
| Beste laguntza batzuk | 60.276 | | | 67.735 | 12 |
| ***Guztizkoa atal honetan (Nafarroako Gobernua)*** | ***1.671.450*** | | | ***1.795.633*** | **7** |
| Estatuarena | 1.777 | | | 3.201 | 80 |
| Toki entitateenak eta beste batzuenak | 15.500 | | | 15.307 | -1 |
| ***Beste hainbat entitate, honaino, guztira*** | ***17.277*** | | | ***18.508*** | **7** |
| 4. kapitulua, transferentzia arruntak, guztira | 1.688.727 | | | 1.814.141 | 7 |
| Nafarroako Gobernuarenak | 36.701 | | | 426.005 | 1.061 |
| Toki entitateenak eta beste batzuenak | 13.949 | | | 7.538 | -46 |
| 7. kapitulua, kapital-transferentziak, guztira | 50.650 | | | 433.543 | 756 |

Transferentzia arruntek gora egin dute 2017koekin alderatuta, batez ere toki ogasunek Nafarroako tributuetan parte hartzeko duten funtsa handitu delako, 0-3 urteko haur-eskolarako dirulaguntzak gehiago izan direlako eta JEZaren hobariak handitu direlako.

Kapital-transferentziei dagokienez, igoera hain handia izatearen arrazoia da Nafarroako Gobernuarengandik 2018ko ekitaldian zenbait obra finantzatzeko dirulaguntzak jaso dituela.

Transferentzien kapituluan, Udalaren aurrekontu-informazioaren eta Foru Komunitateko Administrazioaren arteko koherentzia berrikusteaz gainera, diru-sarreren honako partida hauen lagin bat berrikusi dugu:

|  |  |
| --- | --- |
| Transferentzia arruntak | Aitortutako eskubide garbiak, 2018 |
| Oinarrizko gizarte zerbitzuarentzako dirulaguntza: hitzarmena | 191.760 |
| Haur hezkuntzarako transferentzia arruntak | 93.113 |

|  |  |
| --- | --- |
| Kapital-transferentziak | Aitortutako eskubide garbiak, 2018 |
| 2017-2019 toki azpiegituren plana: La Pila kalea | 73.272 |
| 2017-2019 toki azpiegituren plana: Serapio Urra kalea | 170.891 |
| LGENFko 2014-2020 urteetako landa garapeneko programa, abeltzaintzako tokiko azpiegiturak | 18.562 |

Egindako azterketan egiaztatu dugu ezen, oro har, jasotako transferentziak eta dirulaguntzak aplikatzekoa den araudiaren arabera kudeatu direla; halere, honako hau aipatu behar dugu:

* Toki Inbertsioen Planaren barruan, Serapio Urra kaleko lanen finantzaketari dagokion 170.891 euroko eskubideen aitorpena Landa Garapeneko, Ingurumeneko eta Toki Administrazioko Departamentuaren laguntza emateko ebazpenarekin kontabilizatu da.

Aipatutako departamentutik laguntza likidatzeko bi ordainketa-ebazpenak 2019ko ekitaldian eman dira; hori dela eta, 2019ko ekitaldian kontabilizatu behar zen Udalaren eskubideen aitorpena.

Gure gomendioak:

* *Dirulaguntzen eskubideen aitorpena kontabilizatzea kobratzeko unean, edo, hala badagokio, ente emaileak bere betebeharra aitortzeko egintza eman duela egiazki jakiten den unean.*

*VI.5.9. Ondare bidezko diru-sarrerak*

Honako hauek dira 2018ko ekitaldiko ondare bidezko diru-sarreren osaketaren xehetasunak eta 2017ko ekitaldiarekin konparatuta izan den aldea:

|  |  |  |  |
| --- | --- | --- | --- |
| Ondare bidezko diru-sarrerak | Aitortutako eskubideak | | Aldea, portzentajea |
| 2017 | 2018 | 2018/2017 |
| Herrilurren aprobetxamendua | 113.217 | 109.316 | -3 |
| Zentral hidroelektrikoko kanona | 55.324 | 55.933 | 1 |
| Basoetako herri-lurren aprobetxamenduak | - | 30.168 | 100 |
| Legar-harrobia | 29.277 | 29.453 | 1 |
| EHN, errotak | 18.797 | 19.004 | 1 |
| Herrilurretako larreen aprobetxamendua | 16.630 | 16.779 | 1 |
| Bestelako ondare diru-sarrerak | 36.905 | 37.040 | - |
| Guztira | 270.150 | 297.693 | 10 |

Kapitulu honetako diru-sarreren igoera, 2018ko ekitaldian, herri-ondasunen gaineko baso-aprobetxamenduengatik jasotako diru-sarrerei zor zaie ia. Espediente hau aztertuta, ondorioztatzen da likidazio-prozedura indarrean dagoen legeriaren arabera egin dela.

*VI.5.10.* *Hirigintza*

Udalak oraindik ere ez du lurzoruaren udal ondarearen erregistroa eratu.

*Lurzoruaren udal ondarearen erregistroa eratzea gomendatzen dugu, lurraldearen antolamenduaren eta hirigintzaren esparruan aurreikusitako helburuak betetzeko*

VI.5.11. Ingurune teknologikoa.

Informazio- eta teknologia-sistemek funtsezko eginkizun bat dute edozein erakunderen kudeaketan. Daukaten garrantzia dela eta, Vianako Udalaren Kontu Orokorrari buruzko txostenean, lehenengo aldiz, konklusio batzuk jaso ditugu “ingurune teknologikoari” edo informazio ekonomiko-finantzarioko sistemei buruz eta informazio-teknologien gaineko Udalaren kontrolei buruz.

Informazioaren teknologien kudeatzailea Animsa udal sozietate publikoa da. Azterketa hori egiteko, galdetegi orokor bat bidali eta dokumentazioa eskatu genuen; horrek aukera emanen zigun ingurune teknologikoa orokorrean ebaluatzeko.

Oro har, zibersegurtasunaren kudeaketa egokia egiten bada ere, honako akats hauek aipatu behar ditugu:

* Ez zaio heldu Segurtasun Eskema Nazionalaren araberako ezarpenari.
* Ez dago jasota erabiltzaile administratzaileen baimena eta erabilera arautzen dituen eta erabiltzaile administratzaile izendunak sortzera behartzen duen idatzizko prozedurarik dagoenik.
* Pasahitzak autentifikatzeko politikak nolabaiteko ahultasun-maila du.
* Gailu mugikorren segurtasun politikak ez dira nahikoak.
* Datuak Babesteko Erregelamendu Orokorrari dagokionez, datuak babesteko ordezkariaren izendapena eta tratamendu-jardueren erregistroa eskuratu dizkigute.
* Ez dago jasota faktura elektronikoa bultzatzeko eta fakturen kontularitza-erregistroa sortzeko abenduaren 27ko 25/2013 Legeak eskatutako sistemen urteko auditoretza-txostenari buruzko inongo informaziorik.

Gure gomendioak:

* *Segurtasun Eskema Nazionalaren araberako ingurune teknologikoa ezartzea.*
* *Administrazio-pribilegioen kudeaketa hobetzea, erabiltzaile administratzaileen baimena eta erabilera arautzen duen idatzizko prozedura bat sortuz, erabiltzaile administratzaile izendunak sortzera behartuz, eta kontu generikoak erabiltzeko biderik eman gabe.*
* *Pasahitzen bidezko autentifikazio-politika indartzea, haren konfigurazioa behartuz ohiko jardunbide egokiei jarraitzera, hizki, zenbaki eta karaktere bereziak izan ditzaten.*
* *Gailu mugikorren segurtasun politikak indartzea.*

VII. “Nuestra Señora de Gracia” fundazioa

Nuestra Señora de Gracia Fundazioa Vianako zaharren egoitza kudeatzeaz arduratzen da. 2000ko martxoan sortu zen; data horretan hitzarmen bat sinatu zen Vianako Udalarekin, Fundazio hori egoitzaren gastu guztien arduraduna dela eta Udalaren jabetzako hartarako instalazioak erabil ditzakeela zehaztuz.

Patronatuko Batzordea Vianako Udaleko zinegotzi guztiek, alkateak, zeina batzarreko burua baita, eta Karitateko Alaben kongregazio erlijiosoko kide batek osatzen dute, eta batzarraren eskumenen artean dago bere aurrekontuak onestea, bai eta bere kontuak itxi eta likidatzea ere.

Era berean, erabaki horretan zehazten da fundazioaren Patronatuko Batzordeak ondokoak egin beharko dituela:

* Udalari diru-sarreren eta gastuen aurrekontua bidaltzea, justifikazio-oroitidazkiarekin batera.
* Kontuak ixtea, eta aurreko ekitaldiko sarreren eta gastuen aurrekontuaren likidazioa egitea. Likidazio hori Udalera bidali beharko da.

Hitzarmen hori betez, bada, Fundazioaren Patronatuko Batzordeak, 2019ko martxoaren 26ko bilkuran, 2018ko ekitaldiari zegozkion Emaitzen Kontua, Egoeraren Balantzea eta Oroitidazki Ekonomikoa onetsi zituen, eta gero Udalari igorri zizkion. Aipatutako kontuak gure txosteneko eranskinean ageri dira.

Miguel Ángel Aurrecoechea Gutiérrez auditorea arduratu da lan honetaz, eta hark proposatuta eman da txosten hau, indarrean dagoen araudiak aurreikusitako izapideak bete ondoren.

Iruñean, 2019ko abenduaren 18an

Lehendakaria,

Asunción Olaechea Estanga

Behin-behineko txostenari aurkeztutako alegazioak

Vianako Udaleko alkate Yolanda González García andreak, udal horren izenean eta hura ordezkatuz, Ganbera honen aurrean agertu eta, Zuzenbidearen arabera ondoen dagokion moduan, honako hau diot:

2019ko abenduaren 10ean, Vianako Udalaren 2018ko ekitaldiko behin-behineko fiskalizazio-txostena helarazi zitzaigun, aztertzeko eta, hala bazegokion, alegazioak egiteko.

Aukera horretaz baliatuz, eta Kontuen Ganberak egindako lanari dagokionez, honako alegazio hauek aurkezten ditut:

LEHENA.- Lehenbizi, eskerrak eman nahi dizkiegu langileei egindako lanarengatik, bai eta txostenean jasotako aholku eta gomendioengatik ere.

BIGARRENA.- Txostenak (eta araudiak), nolabait, Vianako Udalean esku hartzeko erantzukizuna zehazten duten arren, langileak eta politikariak —herria baikara eta lantaldea osatzen baitugu— Ganberak ematen dizkigun argibide eta gomendio guztien erantzule sentitzen gara.

HIRUGARRENA.- Txostenari erreparatuz gero, ikusten dugu ondasun eta eskubideen inbentarioa ez dela osoa; beraz, 2020ko aurrekontuen proiektuan aurrekontu-partida bat aurreikusi dugu inbentarioa osatzeko, herri-lurrak eta ondare historiko-artistikoa barne hartuta.

LAUGARRENA.- Kontratu-euskarririk gabeko zerbitzu jakin batzuk emateari dagokionez, honako hau baizik ez dugu jasota utzi nahi: Vianako Udala Nafarroako Udal eta Kontzejuen Federazioaren Kontratazio Zentralari atxikita dago eta hemendik gutxira energia elektrikoaren eta gas naturalaren kontratuak adjudikatuko dira, bide exekutiboko kobrantza-zerbitzuarekin jada egin den bezala.

Nafarroako Gobernuko Eskubide Sozialen Departamentuak finantzaketa berriari begira egindako proposamenaren ondorioz, Udalak birplanteatu egin behar du Gazte Zentroa kudeatzeko modua, eta, amaierako erabakia hartzeko, Ganberaren iritzia hartuko dugu kontuan.

Ildo beretik, abenduaren 19an, ostegunez, eginen den Ohiko Osoko Bilkuran, lorezaintza-zerbitzuaren kudeaketa aldatzeko prozedura hasteko proposamena eramanen dugu, zerbitzua udaletan nola banatu aztertzeko, behin-behineko txostenak adierazten duen bezala.

Ganberak aipatzen dituen kontratuen exekuzioaren jarraipenari dagokionez, esan behar dugu Udalaren kezka bat dela aspaldidanik, eta ikusi dela eskura dauden baliabideak baino gehiago bideratu behar direla kontrol horretara. Hala ere, neurri batean "hobetzeko" asmo horiek mugatzen dizkiguten araugintza-mekanismoekin egiten dugu topo, hala nola langile berriak sartzeko ezintasunarekin; izan ere lan hori behar bezala betetzeko ezinbestekotzat eta beharrezkotzat jotzen baitugu langile gehiago edukitzea.

BOSGARRENA. Dirulaguntzen Plan Estrategikoari dagokionez, oro har, Udalaren politika izan da, araudiaren barruan, dirulaguntza izendunak ezartzea, udalerriko elkarteekin lankidetza estuan, udal intereseko jarduerak aurrera ateratzeko; horregatik, onetsi beharko dugun Plan Estrategikoaren jarraipena eta helburuak, Udalak izan duen argitasuna eta gardentasuna kontuan hartuta, ez dira guztiz berriak izanen.

Udalak salbuespenez ematen dituen dirulaguntza "ez-izendunetarako”, prozedura arautzen duten oinarri arautzaileak onetsi ondoren, dirulaguntzen ordenantza orokorrean sartu beharko ditugu.

SEIGARRENA.- Behin-behineko txostenak adierazten duen bezala, nahiz eta gure ustez idazketa ez dagoen guztiz argi, Udalaren kudeaketa ekonomikoari dagokionez, barne-kontroleko funtzioak honako hiru adiera hauetan gauzatu behar dira:

1.- Kontu-hartzailetzaren eginkizuna.

2.- Kontrol finantzarioaren eginkizuna.

3.- Eraginkortasunaren gaineko kontrolaren eginkizuna.

Toki entitate horretan, Nafarroako beste entitate askotan bezala, premisa horiek behar bezala betetzeko behar diren bitartekoak izatea gustatuko litzaiguke. Hala ere, gaur egun, kontu-hartzaile bat badugu, diruzainaren eginkizunak betetzen dituena, eta laguntzaile bakarra dauka: Udaleko gainerako ofizial administratiboekin batera lan komunak egiten dituen ofizial administratibo bat.

Gure irizpideari jarraituz, eta Administrazio honen aldetik, Kontu-hartzailetzako zerbitzuari funtzio horiek egin ahal izateko behar diren bitartekoak eskuratu beharko genizkioke.

Ikusi dugun eta zorrotz samarra iruditzen zaigun xehetasun bat aipatu nahi dugu: txostenaren testuak adierazten duenez, "Udalaren barne kontrola soilik kontu-hartzailetzaren eginkizunaren bitartez egiten da...".

Nafarroako Toki Administrazioen sektorean errepikatzen den eta orokortuta dagoen zerbait denez, eta hala jasota dago Ganberak beste entitate batzuei zuzendutako txostenetan, uste dugu komenigarria litzatekeela gai hori ikuspegi orokor batetik bideratzea, Nafarroako Udal eta Kontzejuen Federazioa eta Toki Administrazioa bezalako entitateak kontuan hartuta, lortu nahi diren emaitzak lortze aldera behar diren bitartekoak aldez aurretik adosteko.

ZAZPIGARRENA.- Udalak ematen dituen zerbitzu publikoen kostuak kalkulatzeko eta aztertzeko tresna informatiko bat izatea gustatuko litzaiguke, duela zenbait urte Nafarroako Gobernuko Toki Administrazioak eskuratu zigunaren antzekoa.

Izan ere, ANIMSAren bidez programa berri bat lantzen ari gara, eta oraintxe bertan "proba” lanak egiteko eskaini diren udal gutxi batzuetan (hau da, bitan) ezarri da programa hori. Gainerako udaletan lan horren jarraipena egiten dugu, eta aplikatu beharreko azken irizpide guztiak adostu ondoren, programa ezarriko dugu, bera aplikatu ahal izateko.

Gure ustez, funtsezko eta beharrezko tresna da, laguntza handikoa, eta faltan botatzen dugu.

ZORTZIGARRENA.- Hurrengo Ohiko Osoko Bilkurara, 2020rako tipoak, tasa eta prezio publikoak onesteko proposamena eramanen dugu, emandako zerbitzu publikoen diru-sarrera guzti-guztiak ezartze aldera.

Horregatik guztiagatik, Kontuen Ganberari eskatzen diot, idazki hau aurkeztutzat hartuta, onar dezala eta alegazio hauek aurkeztutzat jo ditzala.

Vianan, 2019ko abenduaren 16an

Vianako Udaleko alkate, Yolanda González García andrea

Behin-behineko txostenari aurkeztutako alegazioen erantzuna

Vianako Udaleko alkateak aurkeztutako alegazioak aztertuta, txostenean erantsi ditugu, uste baitugu ez diotela haren edukiari eragiten, eta txostena behin betikotzat jo dugu.

Iruñean, 2019ko abenduaren 18an

Lehendakaria,

Asunción Olaechea Estanga

ERANSKINA: “Nuestra Señora de Gracia” fundazioaren kontuak